6.

SÆRLIGE FORSKRIFTER FOR MONTERINGEN 6.1. Fjernlyslygter 6.1.1. Antal: en eller to. På trehjulede motocykler, hvis største bredde er mere end 1 300 mm, kræves to fjernlyslygter. 6.1.2. Monteringsdiagram: ingen særlige specifikationer. 6.1.3. Placering 6.1.3.1. I bredden: — en uafhængig fjernlyslygte kan monteres over, under eller ved siden af en anden forlygte; anbringes lygterne over hinanden, skal fjernlyslygtens referencecentrum være placeret i køretøjets midterplan i længderetningen; anbringes lygterne ved siden af hinanden, skal deres referencecentre være symmetriske om køretøjets midterplan i længderetningen — en fjernlyslygte, som er indbygget i en anden forlygte, skal være monteret på en sådan måde, at dens referencecentrum er placeret i køretøjets midterplan i længderetningen. Hvis der på køretøjet tillige er monteret en uafhængig nærlyslygte ved siden af fjernlyslygten, skal disse to lygters referencecentre dog være symmetriske om køretøjets midterplan i længderetningen — to fjernlyslygter, af hvilke den ene eller begge er indbygget i en anden forlygte, skal være monteret på en sådan måde, at deres referencecentre er placeret symmetriske om køretøjets midterplan i længderetningen. 6.1.3.2. I længderetningen Foran på køretøjet. Denne forskrift skal anses for at være overholdt, såfremt det udsendte lys ikke er til gene for føreren, hverken direkte eller indirekte gennem førerspejle og/eller andre reflekterende overflader på køretøjet. 6.1.3.3. For uafhængig fjernlyslygte må afstanden fra kanten af dennes lysflade til nærlyslygtens lysflade højst være 200 mm for hvert par lygter. 6.1.4. Synlighedsvinkler Lygtens lysflade, også i de områder, som ikke fremtræder oplyste i den pågældende observationsretning, skal være synlig i det divergerende område, som dannes af en frembringer, der føres langs omkredsen af lysfladen i en vinkel på mindst 5° med lygtens referenceakse. Som toppunkt for synlighedsvinklerne skal regnes omridset af projektionen af det lysende område på et tværplan, som berører forsiden af fjernlyslygten glas. 6.1.5. Retning: fremadvendende. Kan monteres, så de drejer afhængigt af styrebevægelserne. 6.1.6. Kan sammenbygges med nærlyslygte og andre forlygter. 6.1.7. Må ikke kombineres med en anden lygte. 6.1.8. Fjernlyslygten og følgende lygter kan indbygges i hinanden: 6.1.8.1. nærlyslygte 6.1.8.2. positionslygte 6.1.8.3. tågeforlygte. 6.1.9. Elektriske forbindelser Fjernlyslygterne skal tændes samtidig. Ved skift fra nærlys til fjernlys skal alle fjernlyslygter tændes. Ved nedblænding fra fjernlys til nærlys skal alle fjernlyslygter slukkes samtidig. Nærlyset kan være tændt samtidig med fjernlyset. 6.1.10. Tilslutningskontrol: påbudt. ▼C2 ▼B Blå, ikke blinkende kontrollampe. 6.1.11. Andre forskrifter: styrken af fjernlyslygter, som kan tændes samtidig, må ikke overstige 225 000 cd (grænsen for typegodkenselse som komponent). 6.2. Nærlyslygter 6.2.1. Antal: en eller to. På trehjulede motorcykler, hvis største bredde er mere end 1 300 mm, kræves to nærlyslygter. 6.2.2. Monteringsdiagram: ingen specielle forskrifter. 6.2.3. Placering 6.2.3.1. I bredden: — en uafhængig nærlyslygte kan monteres over, under eller ved siden af en anden forlygte; anbringes lygterne over hinanden, skal nærlyslygtens referencecentrum være placeret i køretøjets midterplan i længderetningen; anbringes lygterne ved siden af hinanden, skal deres referencecentre være symmetriske omkring køretøjets midterplan i længderetningen — en nærlyslygte, som er indbygget med en anden forlygte, skal være monteret på en sådan måde, at dens referencecentrum er placeret i køretøjets midterplan i længderetningen. Hvis der på køretøjet tillige er monteret en uafhængig fjernlyslygte ved siden af nærlyslygten, skal disse to lygters referencecentre dog være symmetriske om køretøjets midterplan i længderetningen — to nærlyslygter, af hvilke den ene eller begge er indbygget i en anden forlygte, skal være monteret på en sådan måde, at lygternes referencecentre er symmetriske om køretøjets midterplan i længderetningen. På køretøjer med to nærlyslygter: — må de af lysfladens kanter, som er længst fra køretøjets midterplan i længderetningen, højst være 400 mm fra afgrænsningen af køretøjets største bredde — skal den indbyrdes afstand mellem inderkanterne af lysfladerne være mindst 500 mm, dog kun 400 mm, såfremt køretøjets største bredde er mindre end 1 300 mm. 6.2.3.2. Over vejbanen: mindst 500 mm, højst 1 200 mm. 6.2.3.3. I længderetningen Foran på køretøjet. Denne forskrift skal anses for at være overholdt, såfremt det udsendte lys ikke er til gene for føreren, hverken direkte eller indirekte gennem førerspejle og/eller andre reflekterende overflader på køretøjet. 6.2.4. Synlighedsvinkler Er bestemt af vinklerne α og β, således som disse er defineret i bilag I, punkt A 10: α = 15° opefter og 10° nedefter β = 45° til venstre og til højre, såfremt der er en enkelt nærlyslygte 45° udefter og 10° indefter, såfremt der er to nærlyslygter. Eventuelle paneler eller andre dele i nærheden af forlygten må ikke medføre generende sekundære virkninger for andre trafikanter. 6.2.5. Retning: fremadvendende. Kan monteres, så de drejer afhængigt af styrebevægelserne. Nærlysets hældning i det lodrette plan skal være mellem - 0,5 % og - 2,5 %, medmindre en anordning til justering udefra er påmonteret. 6.2.6. Kan sammenbygges med fjernlyslygte og andre forlygter. 6.2.7. Må ikke kombineres med en anden lygte. 6.2.8. Nærlyslygte, fjernlyslygte og andre forlygter kan indbygges i hinanden. 6.2.9. Elektriske forbindelser Når fjernlys slukkes, skal nærlys samtidig tændes; derimod kan nærlys forblive tændt sammen med fjernlys. 6.2.10. Tilslutningskontrol: tilladt. Grøn, ikke blinkende kontrollampe. 6.2.11. Andre forskrifter: ingen. 6.3. Retningsviserblinklygter 6.3.1. Antal: to i hver side. Desuden tillades en blinklygte på hver side. 6.3.2. Montering: to blinklygter foran og to bag på køretøjet. 6.3.3. Placering 6.3.3.1. I bredden: — de af lysfladens kanter, som er længst fra køretøjets midterplan i længderetningen, må højst være 400 mm fra afgrænsningen af køretøjets største bredde — den indbyrdes afstand mellem de inderste kanter af lysfladerne skal være mindst 500 mm — afstanden mellem blinklygtens lysflade og den nærmeste nærlyslygtes lysflade skal mindst være: — — 75 mm hvis blinklysets lysstyrke er mindst 90 cd — 40 mm hvis blinklysets lysstyrke er mindst 175 cd — 20 mm hvis blinklysets lysstyrke er mindst 250 cd — ≤ 20 mm hvis blinklysets lysstyrke er mindst 400 cd. 6.3.3.2. Over vejbanen: mindst 350 mm og højst 1 500 mm. 6.3.4. Synlighedsvinkler Vinkler i det vandrette plan: se tillæg 2. Vinkler i det lodrette plan: 15° over og under vandret. Vinklen under vandret kan dog nedsættes til 5°, såfremt lygternes højde er mindre end 750 mm. 6.3.5. Retning Forreste retningsviserblinklygter kan monteres, så de drejer afhængigt af styrebevægelserne. 6.3.6. Kan sammenbygges med en eller flere lygter. 6.3.7. Må ikke kombineres med en anden lygte. 6.3.8. Blinklygter og andre lygter må ikke indbygges i hinanden. 6.3.9. Elektriske forbindelser Tilslutning af retningsviserblinklygte skal være uafhængig af de øvrige lygter. Alle retningsviserblinklygter på samme side af køretøjet skal tændes og slukkes gennem samme kontrolenhed. 6.3.10. Funktionskontrol: påbudt. Den kan bestå af kontrollys eller lydsignal eller begge dele. Kontrollys skal bestå af en grøn blinkende lampe, som er synlig under alle normale køreforhold; ved fejlfunktion af en af retningsviserblinklygterne skal lampen enten slukke, lyse konstant eller tydeligt ændre frekvens. Lydsignal skal kunne høres tydeligt og under tilsvarende omstændigheder tydeligt ændre frekvens. 6.3.11. Andre forskrifter Ved kontrol af nedenstående specifikationer skal køretøjets dynamo kun afgive strøm til de strømkredse, som er nødvendige for funktionen af motor og lygter. 6.3.11.1. Første blink skal indtræffe højst et sekund efter, at blinksignalet er slået til, og første slukning inden for højst halvandet sekund. 6.3.11.2. Såfremt retningsviserblinklygternes strømtilførsel er jævnstrøm, gælder følgende: 6.3.11.2.1. blinkfrekvensen skal være 90 ± 30 pr. minut 6.3.11.2.2. retningsviserblinklygterne på samme side af køretøjet skal blinke med samme frekvens og i fase. 6.3.11.3. Såfremt retningsviserblinklygternes strømtilførsel er vekselstrøm, skal følgende forskrifter være opfyldt, når motorhastigheden er mellem 50 og 100 % af den, der svarer til køretøjets maksimalhastighed: 6.3.11.3.1. blinkfrekvensen skal være 90 ± 30 pr. minut 6.3.11.3.2. retningsviserblinklygterne på samme side af køretøjet kan blinke samtidig eller skiftevis. Forblinklygterne må ikke kunne ses længere bagud og bagblinklygterne ikke længere frem end svarende til de i tillæg 1 angivne områder. 6.3.11.4. Såfremt retningsviserblinklygternes strømtilførsel er vekselstrøm, skal følgende forskrifter være opfyldt, når motorhastigheden er mellem den af fabrikanten foreskrevne tomgangshastighed og 50 % af den, der svarer til køretøjets maksimalhastighed: 6.3.11.4.1. blinkfrekvensen skal være mellem 90 + 30 og 90 - 45 pr. minut 6.3.11.4.2. retningsviserblinklygterne på samme side af køretøjet kan blinke samtidig eller skiftevis. Forblinklygterne må ikke kunne ses længere bagud og bagblinklygterne ikke længere frem end svarende til de i tillæg 1 angivne områder. 6.3.11.5. I tilfælde af svigt, bortset fra kortslutning, af en retningsviserblinklygte, skal den anden lyse konstant eller blinke; i sidstnævnte tilfælde kan blinkfrekvensen være forskellig fra den foreskrevne, medmindre køretøjet er udstyret med kontrolanordning. 6.4. Stoplygter 6.4.1. Antal: en eller to. På trehjulede motorcykler, hvis største bredde overstiger 1 300 mm, kræves to stoplygter. 6.4.2. Monteringsdiagram: ingen særlige forskrifter. 6.4.3. Placering 6.4.3.1. I bredden: har køretøjet én stoplygte, skal dens referencecentrum ligge i køretøjets midterplan i længderetningen; har køretøjet to stoplygter, skal disse være symmetriske om køretøjets midterplan i længderetningen. På køretøjer med to baghjul skal afstanden mellem de to lygter være mindst 600 mm. Denne afstand kan dog nedsættes til 400 mm, såfremt køretøjets bredde er mindre end 1 300 mm. 6.4.3.2. I højden: mindst 250 mm og højst 1 500 mm. 6.4.3.3. I længderetningen: bag på køretøjet. 6.4.4. Synlighedsvinkler I det vandrette plan: 45° til venstre og til højre. I det lodrette plan: 15° over og under vandret. Dog kan vinklen under vandret nedsættes til 5°, såfremt lygtens højde er mindre end 750 mm. 6.4.5. Retning: bagudvendende. 6.4.6. Kan være sammenbygget med en eller flere af de bageste lygter. 6.4.7. Må ikke være kombineret med nogen anden lygte. 6.4.8. Stoplygte og baglygte kan indbygges i hinanden. 6.4.9. Elektriske forbindelser: stoplygten skal tændes, når mindst én driftsbremse betjenes. 6.4.10. Tilslutningskontrol: forbudt. 6.5. Positionslygter 6.5.1. Antal: en eller to. På trehjulede motorcykler, hvis største bredde er mere end 1 300 mm, kræves to positionslygter. 6.5.2. Monteringsdiagram: ingen særlige forskrifter. 6.5.3. Placering: 6.5.3.1. I bredden: — en uafhængig positionslygte kan monteres over, under eller ved siden af en anden forreste lygte: er disse lygter placeret over eller under hinanden, skal positionslygtens referencecentrum ligge i køretøjets midterplan i længderetningen; er de placeret ved siden af hinanden, skal deres referencecentre være symmetriske om køretøjets midterplan i længderetningen — er en positionslygte og en anden forlygte indbygget i hinanden, skal positionslygtens referencecentrum være placeret i køretøjets midterplan i længderetningen — to positionslygter, af hvilke den ene eller begge er indbygget i en anden forlygte, skal være monteret på en sådan måde, at deres referencecentre er symmetriske om køretøjets midterplan i længderetningen. På køretøjer med to positionslygter: — må de af lysfladens kanter, som er længst fra køretøjets midterplan i længderetningen, ikke være mere end 400 mm fra afgrænsningen af køretøjets største bredde ▼M1 — skal den indbyrdes afstand mellem de inderste kanter af lygternes lysflader være mindst 500 mm. Denne afstand kan dog nedsættes til 400 mm, såfremt køretøjets største bredde er mindre end 1 300 mm. ▼B 6.5.3.2. I højden: mindst 350 mm, højst 1 200 mm. 6.5.3.3. I længderetningen: foran på køretøjet. 6.5.4. Synlighedsvinkler I det vandrette plan: hvis kun én positionslygte forefindes: 80° til venstre og til højre; hvis to positionslygter forefindes: 80° udefter og 45° indefter. I det lodrette plan: 15° over og under vandret. Vinklen under vandret kan dog nedsættes til 5°, såfremt lygtens højde er mindre end 750 mm. 6.5.5. Retning: fremadvendende. Kan monteres, så de drejer afhængigt af styrebevægelserne. 6.5.6. Kan sammenbygges med enhver anden forlygte. 6.5.7. Kan indbygges sammen med enhver anden forlygte. 6.5.8. Elektriske forbindelser: ingen særlige forskrifter. 6.5.9. Tilslutningskontrol: påbudt. Grøn, ikke blinkende kontrollampe; en sådan kontrollampe kræves ikke, såfremt belysningen af instrumentbrættet kun kan tændes eller slukkes sammen med positionslyset. 6.5.10. Andre forskrifter: ingen. 6.6. Baglygter 6.6.1. Antal: en eller to. For trehjulede motorcykler, hvis største bredde overstiger 1 300 mm, kræves to baglygter. 6.6.2. Monteringsdiagram: ingen særlige forskrifter. 6.6.3. Placering 6.6.3.1. I bredden Såfremt kun én baglygte forefindes, skal lygtens referencecentrum være placeret i køretøjets midterplan i længderetningen; såfremt to baglygter forefindes, skal disse være symmetriske om køretøjets midterplan i længderetningen. På køretøjer med to baghjul skal afstanden mellem de to lygter være mindst 600 mm. Er køretøjets største bredde under 1 300 mm, kan denne afstand dog nedsættes til 400 mm. 6.6.3.2. Over vejbanen: mindst 250 mm og højst 1 500 mm. 6.6.3.3. I længderetningen: bag på køretøjet. 6.6.4. Synlighedsvinkler I det vandrette plan: hvis kun én baglygte forefindes: 80° til venstre og til højre; hvis to baglygter forefindes: 80° udefter og 45° indefter. I det lodrette plan: 15° over og under vandret. Vinklen under vandret kan dog nedsættes til 5°, såfremt lygtens højde er mindre end 750 mm. 6.6.5. Retning: bagudvendende. 6.6.6. Kan sammenbygges med enhver anden af køretøjets bageste lygter. 6.6.7. Kan kombineres med nummerpladelygten. 6.6.8. Kan indbygges sammen med stoplygte, med ikke-trekantet bagudvendende refleksanordning, eller med dem begge, eller med tågebaglygten. 6.6.9. Elektriske forbindelser: ingen særlige forskrifter. 6.6.10. Tilslutningskontrol: tilladt. Hvis denne forefindes, skal dens funktion udløses af en eventuel anordning for positionslygten. 6.6.11. Andre forskrifter: ingen. 6.7. Tågeforlygter 6.7.1. Antal: en eller to. 6.7.2. Monteringsdiagram: ingen specielle forskrifter. 6.7.3. Placering 6.7.3.1. I bredden: — en uafhængig tågeforlygte kan monteres over, under eller ved siden af en anden forlygte; anbringes lygterne over hinanden, skal tågeforlygtens referencecentrum være placeret i køretøjets midterplan i længderetningen; anbringes lygterne ved siden af hinanden, skal deres referencecentre være symmetriske om køretøjets midterplan i længderetningen — en tågeforlygte, som er indbygget med en anden forlygte, skal være monteret på en sådan måde, at dens referencecentrum er placeret i køretøjets midterplan i længderetningen — to tågeforlygter, af hvilke den ene eller begge er indbygget i en anden forlygte, skal være monteret på en sådan måde, at lygternes referencecentre er placeret symmetrisk om køretøjets midterplan i længderetningen — de kanter af lysfladen, som er længst fra køretøjets midterplan i længderetningen, må ikke være længere end 400 mm fra køretøjets yderste del. 6.7.3.2. Over vejbanen Mindst 250 mm. Intet punkt af lygtens lysflade må være over det højeste punkt af nærlyslygtens lysflade. 6.7.3.3. I længderetningen Foran på køretøjet. Denne forskrift skal anses for at være overholdt, såfremt det udsendte lys ikke er til gene for føreren, hverken direkte eller indirekte gennem førerspejle og/eller andre reflekterende overflader på køretøjet. 6.7.4. Synlighedsvinkler Er bestemt af vinklerne α og β, således som disse er defineret i bilag I, punkt A 10: α = 5° opefter og nedefter β = 45° til venstre og til højre, medmindre lygten ikke er centreret, i hvilket tilfælde vinklen indefter skal være β = 10°. 6.7.5. Retning: fremadvendende. Kan være drejelig, afhængig af styrebevægelserne. 6.7.6. Kan være sammenbygget med de andre forlygter. 6.7.7. Må ikke kombineres med en anden lygte. 6.7.8. Tågeforlygte, fjernlyslygte og positionslygte kan være indbygget i hinanden. 6.7.9. Elektriske forbindelser Tågeforlygten skal kunne tændes eller slukkes uafhængigt af fjernlys og nærlys. 6.7.10. Tilslutningskontrol: tilladt. Grøn, ikke blinkende kontrollampe. 6.7.11. Andre forskrifter: ingen. 6.8. Tågebaglygter 6.8.1. Antal: en eller to. 6.8.2. Monteringsdiagram: ingen særlige forskrifter. 6.8.3. Placering 6.8.3.1. I bredden Såfremt kun én tågebaglygte forefindes, skal lygtens referencecentrum være placeret i køretøjets midterplan i længderetningen. Såfremt to tågebaglygter forefindes, skal disse være symmetriske om køretøjets midterplan i længderetningen. På køretøjer med to baghjul skal de to lygters indbyrdes afstand være mindst 600 mm, er køretøjets største bredde mindre end 1 300 mm, kan denne afstand dog nedsættes til 400 mm. 6.8.3.2. Over vejbanen: mindst 250 mm, højst 1 000 mm. 6.8.3.3. I længderetningen Bag på køretøjet. Såfremt kun én tågebaglygte forefindes, skal denne placeres på den side af køretøjets langsgående midterplan, som er modsat den normale færdselsretning; dens referencecentrum kan også være placert i køretøjets langsgående symmetriplan. 6.8.3.4. Afstanden mellem lysfladen af tågebaglygte og stoplygte skal være mindst 100 mm. 6.8.4. Synlighedsvinkler Er bestemt af vinklerne α og β, således som disse er defineret i bilag I punkt A 10: α = 5° opefter og 5° nedefter β = 25° til venstre og til højre. 6.8.5. Retning: bagudvendende. 6.8.6. Kan sammenbygges med enhver anden af køretøjets bageste lygter. 6.8.7. Må ikke kombineres med andre lygter. 6.8.8. Kan indbygges sammen med en baglygte. 6.8.9. Elektriske forbindelser Lygten må kun kunne tændes, når en eller flere af følgende lygter er tændt: fjernlyslygte, nærlyslygte eller tågeforlygte. 6.8.10. Tilslutningskontrol: påbudt. Gult, ikke blinkende kontrollys. 6.8.11. Andre forskrifter: ingen. 6.9. Baklygter 6.9.1. Antal: en eller to. 6.9.2. Monteringsdiagram: ingen særlige forskrifter. 6.9.3. Placering 6.9.3.1. I bredden: ingen særlige forskrifter. 6.9.3.2. Over vejbanen: mindst 250 mm og højst 1 200 mm. 6.9.3.3. I længderetningen: bag på køretøjet. 6.9.4. Synlighedsvinkler Er bestemt af vinklerne α og β, således som disse er defineret i bilag I, punkt A 10: α = 15° opefter og 5° nedefter β = 45° tilvenstre og til højre, hvis kun én baklygte forefindes β = 45° udefter og 30° indefter, hvis to baklygter forefindes. 6.9.6. Retning: bagudvendende. 6.9.6. Kan sammenbygges med enhver anden af køretøjets bageste lygter. 6.9.7. Må ikke kombineres med andre lygter. 6.9.8. Må ikke indbygges sammen med andre lygter. 6.9.9. Elektriske forbindelser Lygten må kun kunne tændes eller forblive tændt, når bakgear er indrykket, og når anordningen, som kontrollerer om motoren er i gang eller standset, er i en sådan position, at motoren kan være i gang. Lygten må ikke kunne være tændt eller forblive tændt, medmindre en af ovennævnte betingelser er opfyldt. 6.9.10. Tilslutningskontrol: tilladt. 6.10. Havariblink 6.10.1. Forskrifter identiske med de i punkt 6.3 til 6.3.8 anførte. 6.10.2. Elektriske forbindelser Tilslutning af havariblink skal ske med en særskilt betjeningsanordning, der aktiverer alle retningsviserblinklygter samtidig. 6.10.3. Tilslutningskontrol: påbudt. Rød blinkende kontrollampe eller, hvis separat kontrollampe ikke forefindes, aktivering af den i punkt 6.3.10 foreskrevne funktionskontrol. 6.10.4. Andre forskrifter Blinkfrekvens 90 ± 30 pr. minut. Første blink skal indtræffe højst et sekund efter, at blinksignalet er slået til, og første slukning inden for højst halvandet sekund. Havariblink skal kunne aktiveres, selv om anordningen til start eller standsning af motoren befinder sig i en position, hvor motoren ikke kan være i gang. 6.11. Nummerpladelygte



6.10.1. Antal: en. Anordningen kan bestå af forskellige optiske dele, der tjener til belysning af nummerpladen. 6.11.2. Monteringsdiagram Således, at det sikres, at nummerpladen belyses af anordningen. 6.11.3. Placering 6.11.3.1. I bredden 6.11.3.2. I højden 6.11.3.3. I længderetningen 6.11.4. Synlighedsvinkler 6.11.5. Retning 6.11.6. Kan sammenbygges med en eller flere lygter bagtil. 6.11.7. Kan kombineres med baglygten. 6.11.8. Må ikke indbygges sammen med andre lygter/lyssignaler. 6.11.9. Elektriske forbindelser: ingen særlige forskrifter. 6.11.10. Tilslutningskontrol: tilladt. Hvis den forefindes, skal dens funktion sikres af samme kontrolanordning, som foreskrives for positions- og baglygte. 6.11.11. Andre forskrifter: ingen. 6.12. Ikke-trekantede bagudvendende refleksanordninger 6.11.1. Antal: en eller to af klasse I A ( 10 ). På trehjulede motorcykler med største bredde over 1 000 kræves to ikke-trekantede bagudvendende refleksanordninger. 6.12.2. Monteringsdiagram: ingen særlige forskrifter. 6.12.3. Placering 6.12.3.1. I bredden Hvis én bagudvendende refleksanordning forefindes, skal dennes referencecentrum være placeret i køretøjets midterplan i længderetningen; hvis to bagudvendende refleksanordninger forefindes, skal disse være symmetriske om køretøjets midterplan i længderetningen. På køretøjer med to bagudvendende refleksanordningen må det punkt af lysfladen, som er længst fra køretøjets midterplan i længderetningen, ikke være længere end 400 mm fra køretøjets yderste punkt. Den indbyrdes afstand mellem refleksanordningernes inderste kanter skal være mindst 500 mm; dog kan denne afstand nedsættes til 400 mm, såfremt køretøjets største bredde er mindre end 1 300 mm. 6.12.3.2. Over vejbanen: mindst 250 mm, højst 900 mm. 6.12.3.3. I længderetningen: bag på køretøjet. 6.12.4. Synlighedsvinkler I det vandrette plan: 30° til venstre og til højre. I det lodrette plan: 15° over og under vandret. Vinklen under vandret kan dog nedsættes til 5°, såfremt refleksanordningens højde er mindre end 750 mm. 6.12.5. Retning: bagudvendende. 6.12.6. Kan sammenbygges med enhver anden lygte. 6.12.7. Andre forskrifter: dele af refleksanordningens lysflade kan være fælles med lysfladen af enhver anden rød lygte bag på køretøjet. 6.13. Ikke-trekantede siderefleksanordninger 6.13.1. Antal pr. side: en eller to af klasse 1 A (10) . 6.13.2. Monteringsdiagram: ingen særlige forskrifter. 6.13.3. Placering 6.13.3.1. I bredden: ingen særlige forskrifter. 6.13.3.2. Over vejbanen: mindst 300 mm, højst 900 mm. 6.13.3.3. I længderetningen: skal være således, at anordningen under normale forhold ikke kan afskærmes af fører eller passager eller disses beklædning. 6.13.4. Synlighedsvinkler I det vandrette plan: 30° fremad og bagud. I det lodrette plan: 15° over under vandret. Vinklen under vandret kan dog nedsættes til 5°, såfremt refleksanordningens højde er under 750 mm. 6.13.5. Retning: refleksanordningernes referenceakse skal være vinkelret på køretøjets midterplan i længderetningen og udadrettet. Foran placerede refleksanordninger kan være drejelige, afhængigt af køretøjets styrebevægelser. 6.13.6. Kan sammenbygges med andre lyssignaler.